23431 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1823 

9 Δεκεμβρίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ορισμός μελών στη Διοικούσα Επιτροπή Ελαιολάδου 
(Δ.Ε.Ε.) της Αυτοτελούς Υπηρεσιακής Μονάδας 
Ελέγχου Ενισχύσεων Ελαιολάδου (Α.Υ.Μ.Ε.Ε.Ε.) 
του Οργανισμού Πληρωμών και Ελέγχου Κοινοτι¬ 
κών Ενισχύσεων Προσανατολισμού και Εγγυήσεων 
(Ο.Π.Ε.Κ.Ε.Π.Ε.) - Ν.Π.Ι.Δ.». 1 

Τροποποίηση της υπ’αριθμ. 126228/26.2.2004 Υπουρ¬ 
γικής Απόφασης σχετικά με τις λεπτομέρειες 
εφαρμογής της υπ’αριθμ. 570/125759/6.2.2004 
Κοινής Υπουργικής Απόφασης (ΦΕΚ Β' 
219/6.2.2004) όπως τροποποιήθηκε από την υπ’α- 
ριθμ. 596/133213/10.11.2004 ΚΥΑ (ΦΕΚ Β' 
1697/16.11.2004) για την "Εφαρμογή του μέτρου 
3.5 «Μείωση της Νιτρορύπανσης Γ εωργικής Προέ¬ 
λευσης» του Άξονα 3 «Γεωργοπεριβαλλοντικά Μέ¬ 
τρα» του Εγγράφου Προγραμματισμού Αγροτικής 
Ανάπτυξης (Ε.Π.Α.Α.) 2000-2006 - Κανονισμός 
(Ε.Κ) 1257/1999 του Συμβουλίου για τη στήριξη της 
αγροτικής ανάπτυξης από το Ευ ρωπαϊκό Γεωργικό 
Ταμείο Προσανατολισμού και Εγγυήσεων (ΕΓΤΠΕ) 
-Τμήμα Εγγυήσεων.». 2 

Χορήγηση άδειας άσκησης επαγγέλματος Κοινωνικού 
Λειτουργού στον ΠΟΓΚΑΔΗΜΗΤΡΙΟτου Αθανασί¬ 
ου, κατοίκου Ληλανπ'ων Εύβοιας Κριεζώτου αριθ. 2 3 


ΑΠΟΦΑΣΕΙ Σ 

Αριθ. 293720 (1) 

Ορισμός μελών στη Διοικούσα Επιτροπή Ελαιολάδου 
(Δ.Ε.Ε.) της Αυτοτελούς Υπηρεσιακής Μονάδας Ελέγ¬ 
χου Ενισχύσεων Ελαιολάδου (Α.Υ.Μ.Ε.Ε.Ε.) του Οργανι¬ 
σμού Πληρωμών και Ελέγχου Κοινοτικών Ενισχύσεων 
Προσανατολισμού και Εγγυήσεων (Ο.Π.Ε.Κ.Ε.Π.Ε.) - 
Ν.Π.Ι.Δ.». 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του Ν. 1558/85 (ΦΕΚ Α 137), «Κυβέρνηση και Κυβερ¬ 
νητικά Όργανα», όπως ισχύει. 


β) Του άρθρου 4της υπ’ αριθμ. 227195/26.2.2002 (ΦΕΚ 
Β' 265) κοινής απόφασης των Υπουργών Εθνικής Οικονο¬ 
μίας και Γεωργίας, «Μεταφορά αρμοδιοτήτων ελέγχου 
του Οργανισμού Ελέγχου Ενισχύσεων Ελαιολάδου 
(Ο.Ε.Ε.Ε.) στην Αυτοτελή Υπηρεσιακή Μονάδα Ελέγχου 
Ενισχύσεων Ελαιολάδου (Α.Υ.Μ.Ε.Ε.Ε.) του 
Ο.Π.Ε.Κ.Ε.Π.Ε.», όπως η παράγραφος 2του ιδίου άρθρου 
τροποποιήθηκε με την παρ. 1 της υπ’ αριθμ. 241010/ 
23.7.2004 (ΦΕΚ Β 1165) απόφασης και αντικαταστάθηκε 
με την παρ. 1 της υπ’ αριθμ. 286068/10.11.2004 (ΦΕΚ Β 
1704) όμοιας. 

γ) Των άρθρων 10 παρ. 2 και 11 παρ.4του Ν. 3260/2004 
(ΦΕΚ Α 151), «Ρυθμίσεις του συστήματος προσλήψεων 
και θεμάτων δημόσιας διοίκησης». 

δ) Του άρθρου 6 παρ. 1 περ. βτου Ν. 2839/2000 (ΦΕΚΑ 
196). 

ε) Του άρθρου 28του Ν. 2637/98 (ΦΕΚΑ200), «Σύστα¬ 
ση Οργανισμού Πληρωμών και Ελέγχου Κοινοτικών Ενι¬ 
σχύσεων Προσανατολισμού και Εγγυήσεων» όπως τρο¬ 
ποποιήθηκαν και συμπληρώθηκαν με τις παρ. 15, 16, 17 
και 18του άρθρου 4του Ν. 2732/1999 (ΦΕΚΑ 154) καιτις 
παρ. 16 και 17 του άρθρου 24 του Ν. 2945/2001 (ΦΕΚ Α 
223). 

στ) Του άρθρου 17της υπ’αριθμ. 50637/29.8.2000 (ΦΕΚ 
Β 1104) κοινής απόφασης του Υφυπουργού Εσωτερικών, 
Δημόσιας Διοίκησης και Αποκέντρωσης και του Υπουρ¬ 
γού Γεωργίας, «Έγκριση Κανονισμού Οργανωτικής Διάρ¬ 
θρωσης και Λειτουργίας του Οργανισμού Πληρωμών και 
Ελέγχου Κοινοτικών Ενισχύσεων Προσανατολισμού και 
Εγγυήσεων». 

2. Την υπ’ αριθμ. Υ1/10.3.2004 (ΦΕΚ Β 513) απόφαση 
του Πρωθυπουργού, «Μεταβολή τίτλων Υπουργείων και 
καθορισμός της σειράς τάξης των Υπουργείων». 

3. Την υπ’ αριθμ. 234178/19.3.2002 (ΦΕΚ Β 372) απόφα¬ 
ση του Υπουργού Γεωργίας, «Ορισμός μελών στην Αυτο¬ 
τελή Υπηρεσιακή Μονάδα Ελέγχου Ενισχύσεων Ελαιολά- 
δου (Α.Υ.Μ.Ε.Ε.Ε.) του Ο.Π.Ε.Κ.Ε.Π.Ε. - Ν.Π.Ι.Δ.» όπως 
τροποποιήθηκε με τις υπ’αριθμ. 290336/3.10.2002 (ΦΕΚ Β 
1315) και 241003/20.5.2004 (ΦΕΚ Β 954) όμοιες. 

4. Την ανάγκη ορισμού νέας Διοικούσης Επιτροπής 
Ελαιολάδου στην Α.Υ.Μ.Ε.Ε.Ε. του Ο.Π.Ε.Κ.Ε.Π.Ε. - 
Ν.Π.Ι.Δ. 

5. Την υπ’ αριθμ. 240994/19.4.2004 (ΦΕΚ Β 595) απόφα¬ 
ση του Υπουργού Αγροτικής Ανάπτυξης και Τροφίμων με 
την οποία διορίσθηκαν Πρόεδρος και Αντιπρόεδρος του 

Δ.Σ. του Ο.Π.Ε.Κ.Ε.Π.Ε. - Ν.Π.Ι.Δ., ο Ιωάννης Καρατζό- 
γλου και ο Κωνσταντίνος Σκιαδάς, αντίστοιχα. 

6. Την υπ’ αριθμ. 256466/1.7.2004 (ΦΕΚ Β 1041) απόφα¬ 
ση του Υπουργού Αγροτικής Ανάπτυξης και Τροφίμων, 
«Ανάθεση αρμοδιοτήτων στους Αντιπροέδρους και Γενι¬ 
κή Διευθύντρια του Διοικητικού Συμβουλίου του Οργανι¬ 
σμού Πληρωμών και Ελέγχου Κοινοτικών Ενισχύσεων 
Προσανατολισμού και Εγγυήσεων (Ο.Π.Ε.Κ.Ε.Π.Ε.) - 
Ν.Π.Ι.Δ.», αποφασίζουμε: 

1. Ορίζουμε ως μέλη της Διοικούσας Επιτροπής Ελαιο- 
λάδου (Δ.Ε.Ε.) της Αυτοτελούς Υπηρεσιακής Μονάδας 
Ελέγχου Ενισχύσεων Ελαιολάδου (Α.Υ.Μ.Ε.Ε.Ε.) του 
Ο.Π.Ε.Κ.Ε.Π.Ε.-Ν.Π.Ι.Δ., τους: 

α. Τον Ιωάννη Καρατζόγλου, Πρόεδρο του 
Ο.Π.Ε.Κ.Ε.Π.Ε., ως Πρόεδρο. 

β. Τον Κωνσταντίνο Σκιαδά, Αντιπρόεδρο του 
Ο.Π.Ε.Κ.Ε.Π.Ε., αρμόδιο επί θεμάτων του τομέα ελαιολά- 
δου. 

γ. Τη Μαρία Σπανού, υπάλληλο του Υπουργείου Αγρο¬ 
τικής Ανάπτυξης και Τροφίμων, ως τακτικό μέλος, με ανα- 
πληρώτριά της την Ελένη Κολοκοτρώνη, υπάλληλο του 
ιδίου Υπουργείου. 

δ. Τον Ιωάννη Μετζιδάκη, υπάλληλο του Ινστιτούτου 
Ελιάς και Υποτροπικών Φυτών με έδρα τα Χανιά, ως τα¬ 
κτικό μέλος, με αναπληρωτή του τον Αριστείδη Κουτσαυ- 
τάκη, υπάλληλο του ιδίου Ινστιτούτου. 

ε. Το Μιχαήλ Κομάίτη, ειδικό εμπειρογνώμονα σε θέμα¬ 
τα ελαιοκομικού τομέα, ως τακτικό μέλος, με αναπληρω¬ 
τή του τον Ελευθέριο Δροσινό. 

2. Τον Πρόεδρο ελλείποντα, απάντα ή κωλυόμενο ανα¬ 
πληρώνει ένας έκτων μελώντης Δ.Ε.Ε. που ορίζεται κατά 
την πρώτη συνεδρίασή της. 

3. Η διάρκεια της θητείας των μελών της παραπάνω Δι- 
οικούσας Επιτροπής Ελαιολάδου είναι τριετής από της 
δημοσιεύσεωςτης απόφασης αυτής στην Εφημερίδα της 
Κυβερνήσεως, πλην της θητείας του Προέδρου και του 
Αντιπροέδρου του Ο.Π.Ε.Κ.Ε.Π.Ε. η οποία λήγει 
19.9.2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Νοεμβρίου 2004 

Ο ΥΠΟΥΡΓΟΣ 

ΕΥΑΓΓΕΛΟΣ ΜΠΑΣΙΑΚΟΣ 
-♦- 

Αριθ. 133780 (2) 

Τροποποίηση της υπ’αριθμ. 126228/26.2.2004 Υπουργι¬ 
κής Απόφασης σχετικά με τις λεπτομέρειες εφαρμο¬ 
γής της υπ’αριθμ. 570/125759/6.2.2004 Κοινής 
Υπουργικής Απόφασης (ΦΕΚ Β' 219/6.2.2004) όπως 
τροποποιήθηκε από την υπ’αριθμ. 596/133213/ 
10.11.2004 ΚΥΑ (ΦΕΚ Β' 1697/16.11.2004) για την 
"Εφαρμογή του μέτρου 3.5 «Μείωση της Νιτρορύπαν- 
σης Γεωργικής Προέλευσης» του Άξονα 3 «Γεωργο- 
περιβαλλοντικά Μέτρα»του Εγγράφου Προγραμματι¬ 
σμού Αγροτικής Ανάπτυξης (Ε.Π.Α.Α.) 2000-2006 - Κα¬ 
νονισμός (Ε.Κ) 1257/1999 του Συμβουλίου για τη 
στήριξη της αγροτικής ανάπτυξης από το Ευρωπαϊκό 
Γεωργικό Ταμείο Προσανατολισμού και Εγγυήσεων 
(ΕΓΤΠΕ) - Τμήμα Εγγυήσεων. 11 . 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη τις διατάξεις: 

Α. 1 Του άρθρου 22 του Ν. 992/1979 «Περί Οργανώσε- 


ως των διοικητικών υπηρεσιών δια την εφαρμογή της Συν¬ 
θήκης Προσχωρήσεως της Ελλάδος εις τας Ευρωπαϊκός 
Κοινότητας και ρυθμίσεως συναφών θεσμικών οργανωτι¬ 
κών θεμάτων» (ΦΕΚ Α' 280/1979). 

2. Του Ν. 998/1979 «Περί προστασίας των δασών και 
των δασικών εν γένει εκτάσεων» (ΦΕΚ Α' 289/29.12.1979), 
όπως έχει τροποποιηθεί και ισχύει. 

3 Του Ν. 1338/1983 άρθρο 1 (παραγρ. 1, 2, 3 και 5) 
«Εφαρμογή του Κοινοτικού Δικαίου» (ΦΕΚ Α' 34/ 
17.3.1983), όπως τροποποιήθηκε με το άρθρο 6 του Ν. 
1440/1984 «Συμμετοχή της Ελλάδας στο κεφάλαιο στα 
αποθεματικά και στις προβλέψεις της Ευρωπαϊκής Κοι¬ 
νότητας Άνθρακος και Χάλυβος και του Οργανισμού 
Εφοδιασμού ΕΥΡΑΤΟΜ» (ΦΕΚ Α' 70/21.5.1984) και του 
άρθρου 65 του Ν. 1892/90 (ΦΕΚΑ' 101/31.7.1990). 

4 Του άρθρου 29 Α'του Ν. 1558/1985 «Κυβέρνηση και 
Κυβερνητικά Όργανα» (ΦΕΚ Α' 137/85) όπως αυτό συ¬ 
μπληρώθηκε με το άρθρο 27 του Ν. 2081/1992 (ΦΕΚ Α' 
154/1992) και αντικαταστάθηκε με το άρθρο 1 του Ν. 
2469/1997 (ΦΕΚΑ'38/1997). 

5 Του άρθρου 39 παρ. 10 του Ν. 2065/1992 «Περί εγκρί- 
σεως οικονομικών ενισχύσεων από τους Υπουργούς Οι¬ 
κονομικών και Γεωργίας» (ΦΕΚ ΑΊ13/1992) 

6 Του Ν. 2362/1995 περί «Δημοσίου Λογιστικού Ελέγ¬ 
χου των δαπανώντου Κράτους και άλλες διατάξεις» (ΦΕΚ 
Α'247/27.11.1995). 

7Του άρθρου 28 του Ν. 2520/1997 «Μέτρα για τους νέ¬ 
ους αγρότες, σύστασης Οργανισμού Γεωργικής Επαγ¬ 
γελματικής Εκπαίδευσης, Κατάρτισης και Απασχόλησης 
και άλλες διατάξεις» (ΦΕΚ Α' 173/1997) όπως αυτό αντι- 
καταστάθηκε με το άρθρο2παρ. 5του Ν. 2732/1999 (ΦΕΚ 
Α' 154/1999) και συμπληρώθηκε με το άρθρο 23 παρά¬ 
γραφοι 24-31 του Ν. 2945/2001 (ΦΕΚ Α'223/2001). 

8 Των άρθρων 13-29 του Ν. 2637/1998 (ΦΕΚ Α' 200/ 
1998) «Σύσταση Οργανισμού Πληρωμών και Ελέγχου 
Κοινοτικών Ενισχύσεων Προσανατολισμού και Εγγυήσε¬ 
ων (Ο.Π.Ε.Κ.Ε.Π.Ε)» όπως τροποποιήθηκε και συμπληρώ¬ 
θηκε με το άρθρο 4 του Ν. 2732/1999 (ΦΕΚΑ' 154/1999) 
και το άρθρο 24 του Ν. 2945/2001 (ΦΕΚΑ' 223/2001) και 
το άρθρο 29, παραγ. 1-8 του Ν. 3147/2003 (ΦΕΚ Α' 135/ 
2003). 

9 Του άρθρου 15 του Ν. 2892/2001 «Ελαφρύνσεις στη 
φορολογία κεφαλαίου και άλλες διατάξεις» (ΦΕΚ Α' 
251/2001). 

10 Του Ν.Δ. 131/1974 «Περί παροχής οικονομικών ενι¬ 
σχύσεων στη γεωργική, δασική, κτηνοτροφική και αλιευ¬ 
τική παραγωγή» (ΦΕΚ Α' 320/1974), όπως τροποποιήθηκε 
με το άρθρο 4του Ν. 1409/1983 (ΦΕΚΑ' 199/1983) και τις 
διατάξεις του άρθρου 11 του Ν. 2512/1997 (ΦΕΚ Α' 
138/1997) και του Ν. 2538/1997 (ΦΕΚ Α'242/1997). 

11 Το Π.Δ. 344/2000 «περί άσκησης του επαγγέλματος 
Γεωτεχνικού» (ΦΕΚ Α' 297/29.12.2000). 

12 Της υπ’αριθμ. Υ1/10.3.2004 Απόφασης του Πρωθυ¬ 
πουργού «Μεταβολή Τίτλων Υπουργείου και καθορισμός 
σειράς Τάξης Υπουργείων» (ΦΕΚ Β' 513/10.3.2004). 

13 Της υπ’αριθμ. Υ 132 «Ανάθεση αρμοδιοτήτων στον 
Υφυπουργό Αγροτικής Ανάπτυξης & Τροφίμων Αλέξαν¬ 
δρο Κοντό» (ΦΕΚ Β' 1533/14.10.2004). 

Β. 1 Της Οδηγίας (ΕΟΚ) 91/676 «Γιατην προστασίατων 
νερών από τη νιτρορύπανση γεωργικής προέλευσης». 

2. Της Οδηγίας(ΕΟΚ) 92/43/ΕΟΚ του Συμβουλίου «για 
τη διατήρηση των φυσικών οικοτόπων, καθώς και της 
άγριας πανίδας και χλωρίδας» όπως έχει εναρμονιστεί με 

την εθνική νομοθεσία με Κοινή Υπουργική Απόφαση (ΦΕΚ 
ΒΊ 289/28.12.1998). 

3. Των Κανονισμών: 

• 3508/1992 του Συμβουλίου «για τη θέσπιση Ολοκλη¬ 
ρωμένου Συστήματος Διαχείρισης και ελέγχου σχετικά 
με ορισμένα καθεστώτα κοινοτικών ενισχύσεων», όπως 
τροποποιήθηκε μετον Καν. (ΕΚ) 1036/99 (Ι_216 &217) και 
τον Καν. (ΕΚ) 1593/2000 . 

• 1257/99 του Συμβουλίου (Ε 160/26.6.1999) «για τη 
στήριξη της αγροτικής ανάπτυξης από το ΕΓΤΠΕ», όπως 
τροποποιήθηκε από τον Καν. (ΕΚ) 1783/2003 

• 1258/1999 του Συμβουλίου (1_ 160/26.6.1999) «περί 
χρηματοδότησης της Κοινής Γεωργικής Πολιτικής». 

• 1260/1999 του Συμβουλίου (1161/26.6.1999) «περί 
γενικών διατάξεων για τα Διαρθρωτικά Ταμεία». 

• 1685/2000 της Επιτροπής (Ι_193/29.7.2000) «περί λε¬ 
πτομερών κανόνων εφαρμογής του Καν. 1260/1999 του 
Συμβουλίου όσον αφορά την επιλεξιμότητατων δαπανών 
και ενεργειών που χρηματοδοτούνται από τα διαρθρωτι¬ 
κά ταμεία». 

• 2419/2001 της Επιτροπής (1327/12.12.2001) «για τη 
θέσπιση λεπτομερών κανόνων εφαρμογής του ολοκλη¬ 
ρωμένου συστήματος διαχείρισης και ελέγχου για ορι¬ 
σμένα καθεστώτα κοινοτικών ενισχύσεων που θεσπίστη¬ 
καν μετον Καν (ΕΟΚ) 3508/1992», όπως αντικαταστάθη- 
κε από τον Καν. (ΕΚ) 796/2004. 

• 817/2004της Επιτροπής (Ι_153/30.4.2004) «Γιατη θέ¬ 
σπιση λεπτομερών κανόνων εφαρμογής του κανονισμού 
(ΕΚ) 1257/1999 του Συμβουλίου για την στήριξη της 
Αγροτικής Ανάπτυξης από το Ε.Γ.Τ.Π.Ε. 

4. Της Απόφασης 

• Θ (2000)2733/27.9.2000 της Ευρωπαϊκής Επιτροπής 
«Περί εγκρίσεως του Εγγράφου Προγραμματισμού 
Αγροτικής Ανάπτυξης για την Ελλάδα περιόδου 2000- 
2006» όπως τροποποιήθηκε με την υπ’αριθμ. Ο (2003) 
3139/22.8.2003. 

Γ. 1. Της υπ’αριθμ. 16190/1335/1997 ΚΥΑ «Μέτρα και 
όροι για την προστασία των νερών από τη νιτρορύπανση 
γεωργικής προέλευσης» (ΦΕΚ Β' 519/25.6.1997). 

2. Της υπ’αριθμ. 19652/1906/1999 ΚΥΑ «Προσδιορι¬ 
σμός των νερών που υφίστανται νιτρορύπανση γεωργι¬ 
κής προέλευσης - κατάλογος ευπρόσβλητων ζωνών» 
(ΦΕΚ Β' 1575/5.9.1999), της υπ’αριθμ.20419/2522/2001 
ΚΥΑ (ΦΕΚ Β' 1212/18.9.2001) «Συμπλήρωση της οικ. 
19652/1906/1999 ΚΥΑ». 

3. Της υπ’αριθμ. 394555/2000 (ΦΕΚ Β' 1324/2000) ΚΥΑ 
περί «Ανάθεσης αρμοδιοτήτων του ΟΠΕΚΕΠΕ στις Ν. Α. 
της χώρας». 

4. Της 25638/2905/2001 ΚΥΑ για την εφαρμογή του 
Προγράμματος Δράσης της Οδηγίας 91/676 (ΕΟΚ) στο 
Θεσσαλικό Πεδίο (ΦΕΚΒ' 1422/22.10.2001). 

5. Της 20417/2520/2001 ΚΥΑ για την εφαρμογή του 
Προγράμματος Δράσης στη περιοχή του Κωπαϊδικού πε¬ 
δίου (ΦΕΚ Β'1195/14.9.2001). 

6. Της 20418/2521/2001 ΚΥΑ για την εφαρμογή του 
Προγράμματος Δράσης στην περιοχή της Λεκάνης του 
Πηνειού του Ν. Ηλείας (ΦΕΚ Β' 1197/14.9.2001). 

7. Της υπ’αριθμ.428/339372/661/2.2.2001 (ΦΕΚ Β' 
280/19.3.2001) ΚΥΑ για την «εφαρμογή του Αγροπερι- 
βαλλοντικού Μέτρου του Εγγράφου Προγραμματισμού 
Αγροτικής Ανάπτυξης (ΕΠΑΑ) 2000-2006». 

8. Της υπ’αριθμ. 42195/19.4.2002 ΚΥΑ "Μακροπρόθε¬ 
σμα διοικητικά μέτρα στήριξηςτης βαμβακοκαλλιέργειας 


και μείωσης της περιβαλλοντικής επιβάρυνσης” (ΦΕΚ Β' 
547/2.5.2002) όπως τροποποιήθηκε με την 36220/ 
29.1.2003 ΚΥΑ "Μέτρα για την καλλιέργεια βάμβακος πε¬ 
ριόδου 2003” και όπως τροποποιείται και ισχύει κάθε φο¬ 
ρά. 

9. Της υπ’αριθμ. 523/126710/13.3.2003 (ΦΕΚ Β' 336/ 

20.3.2003) ΚΥΑ για την «Διαδικασία και τρόπος πληρωμής 
των Αγροπεριβαλλοντικών μέτρων του Εγγράφου Προ¬ 
γραμματισμού Αγροτικής Ανάπτυξης (ΕΠΑΑ) 2000-2006 - 
Καν(ΕΚ) 1257/99», όπως τροποποιείται και ισχύει κάθε 
φορά. 

10. Της υπ’αριθμ.570/125759/6.2.2004 ΚΥΑ (ΦΕΚ Β' 
219/6.2.2004) για την "εφαρμογή του μέτρου 3.5 «Μείω¬ 
ση της Νιτρορύπανσης Γεωργικής Προέλευσης» του 
Άξονα 3 «Γεωργοπεριβαλλοντικά Μέτρα» του Εγγράφου 
Προγραμματισμού Αγροτικής Ανάπτυξης 2000-2006 
(Ε.ΠΑΑ.) - Κανονισμός (Ε.Κ) 1257/1999 του Συμβουλίου 
για τη στήριξη της αγροτικής ανάπτυξης από το Ευρω¬ 
παϊκό Γεωργικό Ταμείο Προσανατολισμού και Εγγυήσε¬ 
ων (ΕΓΤΠΕ) - Τμήμα Εγγυήσεων.”, όπως τροποποιήθηκε 
με την υπ’αριθμ. 596/133213/10.11.2004 ΚΥΑ (ΦΕΚ Β' 
1697/16.11.2004) 

11. Της υπ’αριθμ. 568/125347/20.1.2004 ΚΥΑ περί «Κω¬ 
δίκων Ορθής Γεωργικής Πρακτικής» (ΦΕΚ Β' 142/ 

29.1.2004) . 

12. Της υπ’αριθμ. 272080/6.9.2002 (ΦΕΚ Β' 1258/ 
26.9.2002) Απόφασης του Υπουργού Γεωργίας περί τρο¬ 
ποποίησης της 371352/16.5.2001 (ΦΕΚ Β' 656/ 30.5.2001) 
«Σύσταση-οργάνωση ειδικής υπηρεσίας στο Υπουργείο 
Γεωργίας μετοντίτλο «Αρχή Διαχείρισης Εγγράφου Προ¬ 
γραμματισμού Αγροτικής Ανάπτυξης-ΕΠΑΑ»» και κατάρ¬ 
γησης της υπ’αριθμ. 371351/16.5.2001 Απόφασης του 
Υπουργού Γεωργίας περί «Σύστασης -Οργάνωσης ειδι¬ 
κής υπηρεσίας στο Υπουργείο Γ εωργίας με τον τίτλο Αρ¬ 
χή Πληρωμής Εγγράφου Προγραμματισμού - ΕΠΑΑ». 

13. Της υπ’αριθμ. 271562/2002 (ΦΕΚ Β' 1042/8.8.2002) 
Απόφασης του Υπουργού Γ εωργίας «περί εγκρίσεως του 
ΟΠΕΚΕΠΕ ως Οργανισμού Πληρωμής» από 1.9.2002. 

14. Της υπ’αριθμ. 227200/2002 (ΦΕΚ Β' 212/02) Απόφα¬ 
σης του Υπουργού Γ εωργίας «περί αρμοδιοτήτων των Δι¬ 
ευθύνσεων του Υπουργείου Γεωργίας μετά την κατάργη¬ 
ση της ΔΙΔΑΓΕΠ». 

15. Της υπ’αριθμ. 85154/574/14.3.2001 Απόφασης του 
Υπουργού Γεωργίας σχετικά με την εφαρμογή του προ¬ 
γράμματος «Μείωση της Νιτρορύπανσης Γεωργικής Προ¬ 
έλευσης στη Θεσσαλία» του Αγροπεριβαλλοντικού Μέ¬ 
τρου του Εγγράφου Προγραμματισμού Αγροτικής Ανά¬ 
πτυξης (ΕΠΑΑ) 2000-2006, όπως συμπληρώθηκε και 
τροποποιήθηκε με τις υπ’αριθμ. 85687/966/15.3.2002 
(ΦΕΚ Β' 369/26.3.2002), 126367/25.2.2003 (ΦΕΚ Β' 
269/5.3.2003) και 127208/1.4.2003 (ΦΕΚΒ'424/10.4.2003) 
όμοιες Αποφάσεις. 

16. Του υπ’αριθμ. 34675/22.12.2003 εγγράφου της Ευ¬ 
ρωπαϊκής Επιτροπής για την τροποποίηση της υπ’αριθμ. 
0(2000) 2733/27.9.2000 Απόφασης, το υπ’ αριθμ. 
712/22.12.2003 έγγραφο της Διαχειριστικής Αρχής του 
ΕΠΑΑ και το υπ’αριθμ. 47/19.1.2004 έγγραφο της Διαχει¬ 
ριστικής Αρχής για την γνωστοποίηση της τροποποίησης 
του ΕΠΑΑ. 

17. Της υπ’αριθμ. 36/2003 Γνωμοδότησης του Δ' Τμή- 
ματοςτου Νομικού Συμβουλίου του Κράτους, Ειδικό Γ ρα¬ 
φείο Κοινοτικού Δικαίου στο Υπουργείο Γεωργίας σχετι¬ 
κά με «προβλήματα εφαρμογήςτου Προγράμματος «Μεί- 

ωση της Νιτρορύπανσης Γεωργικής Προέλευσης» που 
περιλαμβάνεται στο εγκριθέν από την Ευρωπαϊκή Επι¬ 
τροπή (Ε.Ε) Έγγραφο Προγραμματισμού Αγροτικής Ανά¬ 
πτυξης 2000-2006 (ΕΠΑΑ).» 

18. Το υπ’αριθμ. 1292/26.7.2004 έγγραφο της Ειδικής 
Γραμματείας Προγρ/μού & Εφαρμογών Γ ΚΠΣ της Δια¬ 
χειριστικής Αρχής του ΕΠΑΑ, αποφασίζουμε: 

ΚΕΦΑΛΑΙΟ Α' 

ΠΡΟΫΠΟΘΕΣΕΙΣ ΚΑΙ ΔΙΑΔΙΚΑΣΙΑ ΕΝΤΑΞΗΣ 

Άρθρο 1 
Σκοπός 

Με την έκδοση της παρούσας τροποποιείται η υπ’α- 
ριθμ. 126228/26.2.2004 Απόφαση του Υπουργού Γεωρ- 
γίας «Λεπτομέρειες εφαρμογής της υπ’αριθμ. 
570/125759/ 6.2.2004 Κοινής Υπουργικής Απόφασης 
(ΦΕΚ Β' 219/6.2.2004) για την "Εφαρμογή του μέτρου 
3.5 «Μείωση της Νιτρορύπανσης Γεωργικής Προέλευ¬ 
σης» με βάση της υπ’αριθμ. 596/133213/10.11.2004 
(ΦΕΚ Β' 1697/16.11.2004) τροποποίηση της εν λόγω 
ΚΥΑ. 

Άρθρο 2 

Σε όλα τα άρθρα της 126228/26.2.2004 Υπουργικής 
Απόφασης οι όροι «Υπουργείο Γεωργίας» και «Υπουργός 
Γεωργίας» αντικαθίστανται από τους όρους «Υπουργείο 
Αγροτικής Ανάπτυξης και Τροφίμων» και «Υπουργός 
Αγροτικής Ανάπτυξης και Τροφίμων», αντίστοιχα. 

Άρθρο 3 

Πρόσκληση εκδήλωσης ενδιαφέροντος 

Το άρθρο 2 παραγρ. 2 της υπ’αριθμ. 126228/26.2.2004 
Υπουργικής Απόφασης αντικαθίσταται ως εξής: 

«Η πρόσκληση εκδήλωσης ενδιαφέροντος πραγματο¬ 
ποιείται, σύμφωνα με τις διαδικασίες του άρθρου 9 της 
υπ’αριθμ. 570/125759/6.2.2004 ΚΥΑ, όπως αυτό τροπο¬ 
ποιήθηκε από το άρθρο 5 της υπ’αριθμ. 133213/ 
10.11.2004 ΚΥΑ, μετά την παραλαβή της εγκυκλίου της 
Δ/νσης Χωροταξίας και Προστασίας Περιβάλλοντος του 
Υπουργείου Αγροτικής Ανάπτυξης και Τροφίμων, εντός 
του μηνός Νοεμβρίου. 

Για το έτος 2004 η εγκύκλιος της Δ/νσης Χωροταξίας 
αποστέλλεται στις Δ/νσεις Αγροτικής Ανάπτυξης, αμέ¬ 
σως μετά την υπογραφή της παρούσας απόφασης. 

Οι Δ/νσεις Αγροτικής Ανάπτυξης προβαίνουν την επό¬ 
μενη της παραλαβής της εγκυκλίου, στη δημοσιοποίηση 
της πρόσκλησης εκδήλωσης ενδιαφέροντος με κάθε 
πρόσφορο μέσο (τοιχοκόλληση στην είσοδο της Δ/νσης 
Αγροτικής Ανάπτυξης κάθε Νομαρχιακής Αυτοδιοίκησης, 
στο Δημαρχείο και στα Καταστήματα των Δημοτικών Δια¬ 
μερισμάτων ή των Κοινοτήτων του Νομού, δημοσιεύσεις 
στον τοπικό τύπο και στα τοπικά ΜΜΕ, κ.α.). 

Αποδεικτικά της δημοσιοποίησης της πρόσκλησης εκ¬ 
δήλωσης ενδιαφέροντος τηρούνται στα αρχεία κάθε 
Δ/νσης Αγροτικής Ανάπτυξης.». 

Άρθρο 4 

Υποβολή φακέλων υποψηφιότητας 

Το άρθρο 3 παραγρ. 1 της υπ’αριθμ. 126228/26.2.2004 
ΥΑ αντικαθίσταται ως εξής: 

«Η καταληκτική ημερομηνία της υποβολής των φακέ¬ 


λων υποψηφιότητας που αναφέρεται στην πρόσκληση εκ¬ 
δήλωσης ενδιαφέροντος, δεν μπορεί να υπερβαίνει τις 40 
εργάσιμες ημέρες μετά την πρώτη δημοσιοποίηση της 
πρόσκλησης». 

Άρθρο 5 

Περιεχόμενο φακέλου υποψηφιότητας 

Το άρθρο 4 παραγρ. 1-ί στο σημείο β, αντικαθίσταται ως 
ακολούθως: 

«β) Η νομή και κατοχή σε περίπτωση ενοικίασης, απο- 
δεικνύεται με συμβολαιογραφική πράξη (εφόσον η διάρ¬ 
κεια της μίσθωσης είναι μεγαλύτερη των 9 ετών) ή ιδιωτι¬ 
κό συμφωνητικό μίσθωσης. Η μίσθωση πρέπει να είναι 
στο όνομα του αιτούντος. 

Στα ιδιωτικά συμφωνητικά μίσθωσης, πρέπει να αναφέ- 
ρονται αναλυτικά τα στοιχεία των αγροτεμαχίων (τοποθε¬ 
σία, έκταση, χαρτογραφικό υπόβαθρο) καθώς και η χρο¬ 
νική περίοδος μίσθωσης. Επίσης πρέπει να είναι θεωρη¬ 
μένα από την αρμόδια Δ. Ο. Υ, με εξαίρεση τις περιπτώσεις 
που το μίσθωμα είναι κάτω από 1200 €/έτος, οπότε γίνο¬ 
νται δεκτά χωρίς θεώρηση, εφόσον η αρμόδια Δ.Ο.Υ βε¬ 
βαιώνει τη Δ/νση Αγροτικής Ανάπτυξης ότι δεν θεωρεί 
ενοικιαστήρια με μίσθωμα κάτω των 1200€/έτος. Στην πε¬ 
ρίπτωση αυτή τα ιδιωτικά συμφωνητικά, σύμφωνα με το 
άρθρο 10 παραγρ. 1 -ϋ της παραπάνω ΚΥΑ, φέρουν και θε¬ 
ώρηση βεβαίας χρονολογίας, από τη Δ/νση Αγροτικής 
Ανάπτυξης ή άλλη αρμόδια κατά το νόμο δημόσια υπηρε¬ 
σία. Η θεώρηση γίνεται με σημείωση στο μισθωτήριο έγ¬ 
γραφο της ένδειξης «θεωρήθηκε», της χρονολογίας θεώ¬ 
ρησης και υπογραφής, από τον εντεταλμένο υπάλληλο 
κάθε Δημόσιας Αρχής». 

Άρθρο 6 

Προενταξιακός έλεγχος 

Το άρθρο 5 παραγρ. 3 αντικαθίσταται ως εξής: 

«Γιατη διασταύρωση των στοιχείων του παραγωγού με 
το ΟΣΔΕ, όπως ορίζεται στο άρθρο 11 παραγρ. 1-ϋ της 
υπ’αριθμ. 570/125759/6.2.2004 ΚΥΑ, χρησιμοποιείται ο 
ΑΦΜ του παραγωγού και της συζύγου και ο ΑΦΜ του ιδιο¬ 
κτήτη σε περίπτωση ενοικιαζόμενων αγροτεμαχίων που 
τα προηγούμενα έτη δηλώθηκαν στο ΟΣΔΕ από αυτόν». 

Άρθρο 7 

Αξιολόγηση Φακέλου Υποψηφιότητας 

Το άρθρο 6, αντικαθίσταται ως ακολούθως: 

«Η αξιολόγηση θα πρέπει να έχει ολοκληρωθεί το αργό¬ 
τερο σε 20 εργάσιμες ημέρες από την καταληκτική ημερο¬ 
μηνία υποβολής των φακέλων σύμφωνα με τα οριζόμενα 
στα άρθρα 12 και 13 της υπ’αριθμ. 570/125759/ 6.2.2004 
ΚΥΑ όπως συμπληρώθηκε με την υπ’αριθμ. 596/133213/ 
10.11.2004 ΚΥΑ, ενώ ταυτόχρονα συμπληρώνεται το φύλλο 
διοικητικού προενταξιακού ελέγχου και κριτηρίων αξιολό¬ 
γησης βάσει του υποδείγματος 2 της υπ’αριθμ. 126228/ 
26.2.2004, το οποίο συνοδεύεται από το πρακτικό επιτόπι¬ 
ου προενταξιακού ελέγχου (υπόδειγμα 3), στις περιπτώσεις 
που αυτός έχει πραγματοποιηθεί. Στα παραπάνω υποδείγ¬ 
ματα αναφέρονται τα αποτελέσματα του διοικητικού και 
επιτόπιου προενταξιακού ελέγχου». 

Άρθρο 8 

Γνωμοδοτική Επιτροπή 

Το άρθρο 7, αντικαθίσταται ως ακολούθως: 

«1. Το έργο της Γνωμοδοτικής Επιτροπής πρέπει να έχει 

ολοκληρωθεί το αργότερο σε 10 εργάσιμες ημέρες από 
τη λήξη της περιόδου αξιολόγησης. 

2. Η συγκεντρωτική κατάσταση προενταξιακών ελέγ¬ 
χων, η οποία αναφέρεται στο άρθρο 12 παραγρ. 1 της 
υπ’αριθμ. 596/133213/10.11.2004 ΚΥΑ, αποστέλλεται μα¬ 
ζί με όλα τα απαραίτητα όπως αυτά περιγράφονται στο 
άρθρο 17, παραγρ. 1 της υπ’αριθμ.. 570/125759/6.2.2004 
ΚΥΑ. Υπόδειγμα της συγκεντρωτικής κατάστασης προε- 
νταξιακών ελέγχων βρίσκεται στο παράρτημα της παρού¬ 
σας απόφασης». 

Άρθρο 9 

Υπογραφή σύμβασης 

Στο άρθρο 9: 

1. Η παράγραφος 5 αντικαθίσταται ως ακολούθως: 

«Ο παραγωγός εφαρμόζει τις δεσμεύσεις της επιλεγεί- 
σας Μεθοδολογίας (Α, Β, Γ ή Δ) σε όλη την έκταση της 
σύμβασής του. Σύμφωνα με το άρθρο 16 παραγρ. 16 της 
παρούσας απόφασης, η Μεθοδολογία Δ μπορεί να συν¬ 
δυαστεί με μια από τις υπόλοιπες τρεις Μεθοδολογίες. Σε 
περίπτωση παραγωγών που επέλεξαν και εφάρμοσαν τη 
Μεθοδολογία Γ, για συγκεκριμένα έτη, επιτρέπεται η επι¬ 
λογή των Μεθοδολογιών Α, Β, ή Δ για τα υπόλοιπα έτη της 
σύμβασης, όχι όμως και το αντίστροφο. Επιπλέον υπάρ¬ 
χει δυνατότητα αμοιβαίας αλλαγής μεταξύ της Μεθοδο¬ 
λογίας Α και Β κατά τη διάρκεια της πενταετίας και οπωσ¬ 
δήποτε πριν της έναρξη της καλλιεργητικής περιόδου. 
Τυχόν εναπομείναντες υποχρεώσεις (π.χ αγρανάπαυση, 
αμειψισπορά) από την προηγούμενη καλλιεργητική πε¬ 
ρίοδο δεν παραγράφονται αλλά υποχρεωτικά εκπληρώ¬ 
νονται το επόμενο έτος. Στην περίπτωση αυτή υπογρά¬ 
φεται τροποποιητική σύμβαση και υποβάλλεται τροπο¬ 
ποίηση του ΣΠΔ». 

2. Η παράγραφος 6 τροποποιείται ως ακολούθως: 

« 6 ί) Σύμφωνα με το άρθρο 37 του Καν(ΕΚ) 817/2004 (ο 
οποίος αντικατέστησε τον Καν(ΕΚ) 445/02) εάν κατά την 
περίοδο εκτέλεσης μιας υποχρέωσης που έχει αναληφθεί 
ως προϋπόθεση για τη χορήγηση στήριξης, ο δικαιούχος 
αυξήσει την έκταση της εκμετάλλευσής του μπορεί να γί¬ 
νει επέκταση της ανειλημμένης υποχρέωσης στην πρό¬ 
σθετη έκταση για το υπόλοιπο της πενταετίας εφόσον αυ¬ 
τή είναι αισθητά μικρότερη της αρχικής έκτασης και δεν 
υπερβαίνει τα 20 στρέμματα. 

ϋ) Ο δικαιούχος που έχει υπογράψει σύμβαση σύμφωνα 
με την παραπάνω παράγραφο, μπορεί να υποβάλει αίτη¬ 
ση επέκτασης, για την υπόλοιπη διάρκεια ισχύος της δέ¬ 
σμευσης, μετά από τη δημοσιοποίηση πρόσκλησης εκδή¬ 
λωσης ενδιαφέροντος και εφόσον εγκριθεί, υπογράφεται 
συμπληρωματική σύμβαση. Συμπληρωματική σύμβαση ο 
παραγωγός μπορεί να κάνει μόνο μία φορά κατά την διάρ¬ 
κεια της πενταετίας και συνοδεύεται πάντα από τροπο¬ 
ποίηση του ΣΠΔ». 

Άρθρο 10 

Περιοχές εφαρμογή 

Στο άρθρο 10: 

1. Στην παράγραφο Β. "Κωπαϊδα” στο τέλος της παρα¬ 
γράφου 2 προστίθεται η ακόλουθη πρόταση: 

«Μέχρι την οριστική παράδοση του χάρτη της Νιτρορύ- 
πανσης η Νομαρχιακή Αυτοδιοίκηση Βοιωτίας υποχρεού- 
ται μετά την έκδοση της παρούσας να προβεί στην έκδο¬ 
ση Νομαρχιακής Απόφασης όπου θα καθορίζονται τα Δη¬ 
μοτικά Διαμερίσματα του Νομού τα οποία βρίσκονται 
εντός των γεωγραφικών ορίων της ευπρόσβλητης ζώνης 
του Κωπάίδικού Πεδίου όπως αυτό οριοθετείται στο αντί¬ 


στοιχο Πρόγραμμα Δράσης.» 

2. Στην παράγραφο Γ. "Ηλεία” στο τέλος της παραγρά¬ 
φου προστίθεται η ακόλουθη πρόταση: 

«Η Νομαρχιακή Αυτοδιοίκηση Ηλείας υποχρεούται να 
προβεί στην έκδοση Νομαρχιακής Απόφασης όπου θα κα¬ 
θορίζονται τα Δημοτικά Διαμερίσματα του Νομού τα οποία 
βρίσκονται εντός των γεωγραφικών ορίων της ευπρόσβλη¬ 
της ζώνης της Λεκάνης του Πηνειού Ηλείας όπως αυτή 
οριοθετείται στο αντίστοιχο Πρόγραμμα Δράσης.» 

Άρθρο 11 

Σχέδιο Περιβαλλοντικής Διαχείρισης (ΣΠΔ) 

Στο άρθρο 11, η παράγραφος 5 τροποποιείται ως ακο¬ 
λούθως: 

«5. Κατά τη διάρκεια της πενταετίας, ο δικαιούχος επιτρέ¬ 
πεται να υποβάλλει μόνο δύο τροποποιήσεις του ΣΠΔ, 
εκτός περιπτώσεων ανωτέρας βίας (όπως ορίζεται στο άρ¬ 
θρο 6 παραγρ.2 της υπ’αριθμ. 570/125759/6.2.2004 ΚΥΑ) 
και μεταβίβασης μέρους ή όλης της ενταγμένης εκμετάλ¬ 
λευσης, όπως περιγράφεται στο άρθρο 7 παραγρ. 3 της 
υπ’αριθμ. 570/125759/6.2.2004 ΚΥΑ και συμπληρώθηκε 
από το άρθρο 4 της υπ’αριθμ. 133213/10.11.2004 ΚΥΑ» 

Άρθρο 12 

Κατανομή της έκτασης εφαρμογής του προγράμματος 

Στο άρθρο 12 παράγραφος 1 της υπ’αριθμ. 126228/ 
26.2.2004 ΥΑ η πρώτη πρόταση αντικαθίσταται ως εξής: 

«Κάθε χρόνο στα τέλη Μαρτίου και μετά την παραλαβή 
της ετήσιας έκθεσης απολογισμού από τις Δ/νσεις Αγρο¬ 
τικής Ανάπτυξης, (όπως περιγράφονται στο άρθρο 13 της 
υπ’αριθμ. 126228/26.2.2004, το οποίο συμπληρώθηκε 
από το άρθρο 13 της παρούσας), η Δ/νση Χωροταξίας και 
Προστασίας Περιβάλλοντος, σύμφωνα με το άρθρο 4 πα- 
ραγρ. 2 της υπ’αριθμ. 570/125759/6.2.2004 ΚΥΑ, με από¬ 
φαση του Γ ενικού Γ ραμματέα του Υπουργείου Γ εωργίας, 
κατανέμει τις αδιάθετες εκτάσεις ανά Νομό.» 

Άρθρο 13 

Ετήσια Έκθεση απολογισμού 

Στο άρθρο 13: 

1 Η πρώτη πρόταση αντικαθίσταται ως εξής: «Το αργό¬ 
τερο μέχρι τα μέσα Μαρτίου κάθε χρόνου, οι Δ/νσεις 
Αγροτικής Ανάπτυξης των Νομαρχιακών Αυτοδιοικήσεων 
υποβάλλουν στη Δ/νση Χωροταξίας και Προστασίας Πε¬ 
ριβάλλοντος ετήσια έκθεση απολογισμού της πορείας 
του προγράμματος σύμφωνα με το υπόδειγμα 6 του Πα¬ 
ραρτήματος της υπ’αριθμ. 126228/26.2.2004 ΥΑ». 

2 Προστίθενται οι εξής παράγραφοι: 

«νίϋ. Γενικές πληροφορίες για την προηγούμενη καλ¬ 
λιεργητική περίοδο (π.χ. πότε διενεργήθηκε η σπορά για 
τις επιλέξιμες καλλιέργειες και τις καλλιέργειες αμειψι¬ 
σποράς καθώς επίσης και η περίοδος συγκομιδής για κά¬ 
θε καλλιέργεια.) 

ίχ. Απόφαση κυρώσεων μετά το πέρας των ελέγχων (δι¬ 
οικητικών, επιτόπιων ή εργαστηριακών)». 

Άρθρο 14 

Εφαρμογή λίπανσης 

Στο άρθρο 15: 

1. Η πρώτη πρόταση στην παράγραφο 3 τροποποιείται 
ως εξής: 

«Η ανεκτή υπέρβαση για τη συνολική αζωτούχο λίπαν¬ 
ση δεν μπορεί να είναι μεγαλύτερη από 5% και μπορεί να 
εφαρμοστεί είτε στην βασική είτε στην επιφανειακή λί¬ 
πανση είτε και στις δύο με την προϋπόθεση ότι το άθροι- 

σμα των δύο αυτών υπερβάσεων δεν θα ξεπερνά το 5%. 
Πέραν του ανεκτού αυτού ποσού υπέρβασης επιβάλλο¬ 
νται οι κυρώσειςτου άρθρου 19της 126228/26.2.2004 ΥΑ, 
όπως τροποποιήθηκε από το άρθρο 18 της παρούσας». 

2. Η παράγραφος 9 συμπληρώνεται ως εξής: 

«Υπολιπάνσεις στις επιλέξιμες καλλιέργειες επιτρέπο¬ 
νται. Μηδενική εφαρμογή Ν στη συνολική ή επιφανειακή 
λίπανση των επιλέξιμων καλλιεργειών είναι δυνατή, εφό¬ 
σον προβλέπεται στο ΣΠΔ της εκμετάλλευσης ή εφόσον 
ο δικαιούχος βεβαιώσει εγγράφως την οικεία Δ/νση Αγρο¬ 
τικής Ανάπτυξης για τη πρόθεσή του να υλοποιήσει την 
παραπάνω δέσμευση, ένα μήνα πριν την έναρξη της καλ¬ 
λιεργητικής περιόδου στην οποία αναφέρεται. 

Σε κάθε περίπτωση που ο δικαιούχος έχει δηλώσει την 
αποφυγή λίπανσης (συνολικής ή επιφανειακής) όπως 
αναφέρεται παραπάνω δεν είναι υποχρεωμένος να προ¬ 
σκομίσει τα αντίστοιχα τιμολόγια αγοράς λιπασμάτων για 
τις επιλέξιμες καλλιέργειες και δεν έχει κυρώσεις. Σε πε¬ 
ρίπτωση που αν ενώ έχει δηλώσει την αποφυγή λίπανσης, 
εντοπισθεί να έχει εφαρμόσει λίπανση τότε του επιβάλλο¬ 
νται κυρώσεις της παραγράφου νϋ του άρθρου 19 της 
υπ’αριθμ. 126228/26.2.2004 ΥΑ.» 

3. Πριν την παράγραφο 15 μπαίνει ο γενικός τίτλος « Γε¬ 
νικές Δεσμεύσεις Λίπανσης». 

Άρθρο 15 

Λεπτομέρειες εφαρμογής του προγράμματος 

Στο άρθρο 16, 

1. Στην παράγραφο 2 η πρόταση με τα έντονα γράμμα¬ 
τα τροποποιείται ως εξής: 

«Σε περίπτωση που για τμήμα ή το σύνολο της έκτασης 
που αντιστοιχεί στην απαιτούμενη από το πρόγραμμα 
αγρανάπαυση ή ακαλλιέργητο περιθώριο ο παραγωγός 
έχει επιδοτηθεί από το ΟΣΔΕ, τότε για την έκταση αυτή 
δεν μπορεί να ενισχυθεί από το πρόγραμμα «Μείωση της 
Νιτρορύπανσης γεωργικής προέλευσης». Σε καμιά περί¬ 
πτωση αγροτεμάχια αγρανάπαυσης που ενισχύονται από 
το ΟΣΔΕ δεν ενισχύονται και από το πρόγραμμα». 

2. Στην παράγραφο 3 προστίθεται η παρακάτω παρά¬ 
γραφος: 

«Αν η εφαρμογή του ακαλλιέργητου περιθωρίου πραγ¬ 
ματοποιηθεί σε έκταση μεγαλύτερη από την προβλεπό- 
μενη (συμπεριλαμβανομένου και του περιθωρίου ανοχής 
προς τα πάνω 10% επί της έκτασης του ακαλλιέργητου 
περιθωρίου) τότε ο παραγωγός ενισχύεται κανονικά και 
μέχρι την έκταση της σύμβασης». 

3. Η παράγρ. 9 αντικαθίσταται ως εξής: 

«Υπάρχει η δυνατότητα απόκλισης στην έκταση της ετή¬ 
σιας αμειψισποράς σε ποσοστό ± 10% επί της συνολικής 
έκτασης της σύμβασης, με την προϋπόθεση ότι κατά τον 
έλεγχο των δικαιολογητικών πληρωμής του δεύτερου 
χρόνου εφαρμογής του προγράμματος, γίνεται έλεγχος 
και της αμειψισποράς του προηγούμενου χρόνου, έτσι 
ώστε για τα δύο αυτά χρόνια ο μέσος όρος της αμειψι¬ 
σποράς, που έχει εφαρμοστεί, να είναι σε ποσοστό 22% 
στις καλλιέργειες βαμβακιού, αραβοσίτου και ζαχαρο¬ 
τεύτλων, και 17% στην καλλιέργεια της βιομηχανικής το¬ 
μάτας. Ο ίδιος έλεγχος εφαρμόζεται και κατά τον έλεγχο 
της πληρωμής του πέμπτου έτους εφαρμογής του προ¬ 
γράμματος, οπότε γίνεται έλεγχος και της εφαρμοσθεί- 
σας αμειψισποράς των δύο προηγούμενων ετών, έτσι 
ώστε ο μέσος όρος για κάθε έτος να είναι ο προβλεπόμε- 
νος ανάλογα με την καλλιέργεια. Στην περίπτωση που η 
εφαρμοσθείσα ετήσια αμειψισπορά είναι μικρότερη από 
την απαιτηθείσα σύμφωνα με τις δεσμεύσεις (συμπερι¬ 
λαμβανομένου και του περιθωρίου ανοχής προς τα κάτω 


10% επί της συνολικής έκτασης) επιβάλλονται οι κυρώ¬ 
σεις του άρθρου 20 παραγρ. 2ί τηςυπ’αριθμ. 126228/ 
26.2.2004 ΥΑ. 

Αν η εφαρμοσθείσα ετήσια αμειψισπορά είναι μεγαλύ¬ 
τερη από την προβλεπόμενη (συμπεριλαμβανομένου και 
του περιθωρίου ανοχής προς τα πάνω 10% επί της συνο¬ 
λικής έκτασης) τότε ο παραγωγός ενισχύεται κανονικά 
για την έκταση της σύμβασης αλλά η επιπλέον αυτή έκτα¬ 
ση δεν μπορεί να συνυπολογιστεί στην αμειψισπορά του 
επόμενου έτους ούτε να προσμετρηθεί κατά το έτος ελέγ¬ 
χου στον υπολογισμό του μέσου όρου της αμειψισποράς 
που εφαρμόστηκε, (θεωρείται ως μη γενόμενη)» 

4. Η παραγρ. 10 αντικαθίσταται ως εξής: 

«Σε περίπτωση που κατά τον έλεγχο της αμειψισποράς 
διαπιστωθεί ότι ο μέσος όρος της ετήσιας εφαρμοσθεί- 
σας αμειψισποράς είναι μικρότερος από την ετήσια απαι- 
τηθείσα (συμπεριλαμβανομένου και του περιθωρίου ανο¬ 
χής προς τα κάτω 10% επί της έκτασης της αμειψισπο¬ 
ράς) τότε επιβάλλονται οι κυρώσεις του άρθρου 20 
παραγρ. 2Ντης υπ’αριθμ. 126228/26.2.2004 ΥΑ» 

5. Μετά την παράγραφο 14 ακολουθεί η παρακάτω πα¬ 
ράγραφος: 

«Παραγωγοί οι οποίοι είναι ενταγμένοι στο υποπρό¬ 
γραμμα 2 πριν τη λήξη της πενταετίας δύναται εφόσον το 
επιθυμούν να διακόψουν την παλιά τους σύμβαση και να 
ενταχθούν σύμφωνα με τα οριζόμενα στο άρθρο 29 της 
υπ’αριθμ. 570/125759/6.2.2004 ΚΥΑ στο μέτρο με νέα 
σύμβαση για μια νέα πενταετία. Στην περίπτωση αυτή για 
το έτος της διακοπής και εφόσον δεν έχουν συμπληρώσει 
το ημερολογιακό έτος προκειμένου να υποβάλλουν αίτη¬ 
ση πληρωμής και να τους καταβληθεί η οικονομική ενί¬ 
σχυση, χορηγείται ενίσχυση αναλογικά για τους μήνες 
που εφάρμοσαν το υποπρόγραμμα 2 βάση της υπ’αριθμ. 
85154/574/14.3.2001 (όπως αυτή συμπληρώθηκε καιτρο- 
ποποιήθηκε). Η αίτηση πληρωμής υποβάλλεται από τους 
δικαιούχους όταν συμπληρώσουν ένα ημερολογιακό 
έτος από την ημερομηνία της αίτησης πληρωμής του 
προηγούμενου έτους. 

Σε περίπτωση που διαπιστωθεί ότι δεν έχουν τηρηθεί οι 
δεσμεύσεις του προγράμματος είναι αυτονόητο ότι επι¬ 
βάλλονται οι προβλεπόμενες κυρώσεις. 

Μετά την υπογραφή της νέας σύμβασης για τους πα¬ 
λαιούς δικαιούχους ισχύουν τα προβλεπόμενα για τους 
νέους δικαιούχους χωρίς καμία διαφοροποίηση». 

6. Η παράγραφος 16 αντικαθίσταται ως εξής: 

«Παραγωγός που θα υπογράψει σύμβαση για κάποια 

έκταση με μια από τις Μεθοδολογίες Α, Β, ή Γ μπορεί για 
κάποια αγροτεμάχια της εκμετάλλευσής του να ακολου¬ 
θήσει την Μεθοδολογία Δ η οποία εφαρμόζεται κατά προ¬ 
τεραιότητα σε εκτάσεις με κλίση μεγαλύτερη από 6% ενώ 
επιλέξιμες είναι και εκτάσεις με μικρότερη κλίση. Στο φά¬ 
κελο υποψηφιότητας και στη σύμβαση αναγράφεται σα¬ 
φώς η έκταση και τα αγροτεμάχια που εντάσσονται με τη 
Μεθοδολογία Δ, καθώς και αυτή που εντάσσεται με άλλη 
Μεθοδολογία.» 

7. Στο τέλος του άρθρου προστίθεται η παράγραφος 17: 

«17. Κατά την εφαρμογή του προγράμματος απαγο¬ 
ρεύεται η συγκαλλιέργεια. Παραγωγοί που υπογράφουν 
σύμβαση οφείλουν να τηρούν τις δεσμεύσεις του προ¬ 
γράμματος χωρίς να παρέχεται η δυνατότητα δημιουρ¬ 
γίας συνεργαζόμενων εκμεταλλεύσεων». 

Άρθρο 16 

Λεπτομέρειες ελέγχων και διαδικασίας πληρωμής 

Στο άρθρο 17 η παραγρ. 3 αντικαθίσταται ως εξής: 

1. «Οι δικαιούχοιτου προγράμματος πρέπει να υποβάλ¬ 
λουν μια φορά το έτος, αίτηση πληρωμής συνοδευόμενη 
από τα δικαιολογητικά, όπως αυτά καθορίζονται στο άρ¬ 
θρο 25 παραγρ. 1 της υπ’αριθμ. 570/125759/6.2.2004 
ΚΥΑ, όπως τροποποιήθηκε από το άρθρο 16 της υπ’α- 
ριθμ. 596/133213/10.11.2004 ΚΥΑ και εντός τριάντα (30) 
ημερολογιακών ημερών από τη συμπλήρωση ενός ημε¬ 
ρολογιακού έτους από την ημερομηνία υπογραφής της 
σύμβασης. Η διαδικασία επαναλαμβάνεται κάθε χρόνο με 
καταληκτική ημερομηνία την ημερομηνία υποβολής της 
πρώτης αίτησης πληρωμής». 

Άρθρο 17 

Εργαστηριακοί Έλεγχοι 

Το άρθρο 18 παράγραφος 1 τροποποιείται ως ακολού¬ 
θως: 

«Το σύστημα των διοικητικών και επιτόπιων ελέγχων συ¬ 
μπληρώνεται και από εργαστηριακούς έλέγχους, οι οποί¬ 
οι πραγματοποιούνται όπως ορίζεται στο άρθρο 27 της 
υπ’αριθμ. 570/125759/6.2.2004 ΚΥΑ όπως τροποποιήθη¬ 
κε από το άρθρο 18της υπ’αριθμ. 596/133213/10.11.2004 
ΚΥΑ. Το δείγμα με τους δικαιούχους αποστέλλεται στον 
φορέα εργαστηριακών ελέγχων εγκαίρως και πριν την 
έναρξη της καλλιεργητικής περιόδου. Το αντιπροσωπευ¬ 
τικό δείγμα εδάφους λαμβάνεται από υπαλλήλους του 
φορέα υλοποίησης των εργαστηριακών ελέγχων ή από 
τους αρμόδιους χειριστές των Δ/νσεων Αγροτικής Ανά¬ 
πτυξης κατόπιν υποδείξεων και ανάλογης εκπαίδευσης 
από τον φορέα εργαστηριακών ελέγχων». 

Άρθρο 18 

Υπερλιπάνσεις αζώτου 

Στο άρθρο 19: 

1. Η παράγραφος Α 1 -νί αντικαθίσταται ως εξής: 

«Υπέρβαση της επιφανειακής αζωτούχου λίπανσης, του 

άρθρου 15παραγρ.11της υπ’αριθμ. 126228/26.2.2004 ΥΑ, 
στα φθινοπωρινά σιτηρά από 0-5% δεν επισύρει καμία κύ¬ 
ρωση. Υπέρβαση από 5-15% συνεπάγεται μείωση της δι¬ 
καιούμενης ενίσχυσης κατά 20%, για το έτος της παράβα¬ 
σης. Επανάληψη συνεπάγεται μη καταβολή της ενίσχυσης 
για το έτος αυτό, ενώ επανάληψη για τρίτη φορά επισύρει 
οριστική αποβολή από το πρόγραμμα, και επιστροφή των 
ενισχύσεων που έχουν καταβληθεί όλα τα προηγούμενα 
έτη, προσαυξημένων με τους νόμιμους τόκους.» 

2. Η παράγραφος Α 2 αντικαθίσταται ως εξής: 

«2 α) Στην περίπτωση που κάποια από τις παραβάσεις 
των παραγρ. ϋ ως νίτης υπ’αριθμ. 126228/26.2.2004 ΥΑ, 
διαπιστωθεί κατά τον εργαστηριακό έλεγχο, που διενερ¬ 
γεί κάθε χρόνο ο αρμόδιος φορέας, τότε οι αντίστοιχες 
κυρώσεις θα επιβληθούν στο καταβαλλόμενο ποσό ενί¬ 
σχυσης για το σύνολο των αγροτεμαχίων με την επιλέξι¬ 
μη καλλιέργεια στην οποία πιστοποιήθηκε η παράβαση. 

β) Αν από τον εργαστηριακό έλεγχο σε έναν παραγωγό 
εντοπισθεί σε επόμενη χρονιά υπερλίπανση του ιδίου ή 
άλλου αγροτεμαχίου, ανεξαρτήτως της κατηγορίας πα¬ 
ράβασης, τότε δεν καταβάλλεται καμία ενίσχυση για το 
έτος της παράβασης, ενώ σε περίπτωση επανάληψης 
έχουμε οριστική αποβολή και επιστροφή των ενισχύσεων 
που έχουν καταβληθεί όλα τα προηγούμενα έτη, προσαυ¬ 
ξημένων με τους νόμιμους τόκους.» 

3. Η παράγραφος Α 3 αντικαθίσταται ως εξής: 

«Υπερλιπάνσεις για τα λοιπά θρεπτικά στοιχεία (Ρ, Κ) 

Εφόσον οι λιπάνσεις για τα λοιπά θρεπτικά στοιχεία 

υπερβαίνουν το 10% του επιτρεπόμενου ορίου κατά καλ¬ 
λιέργεια τότε επιβάλλεται μείωση της καταβαλλόμενης 


ενίσχυσης κατά 10%. Επανάληψη συνεπάγεται μείωση 
της ενίσχυσης κατά 35%. Επανάληψη για τρίτη φορά συ¬ 
νεπάγεται μείωση της ενίσχυσης κατά 70%. Επανάληψη 
για τέταρτη φορά συνεπάγεται οριστική αποβολή από το 
πρόγραμμα και επιστροφή των ενισχύσεων που έχουν κα¬ 
ταβληθεί όλα τα προηγούμενα έτη, προσαυξημένων με 
τους νόμιμους τόκους». 

4. Η παράγραφος Β 2 τροποποιείται ως εξής: 

«Για υπέρβαση του εφαρμοζόμενου Ν κατά την βασική ή 
την επιφανειακή ή τη συνολική λίπανση στις εκτάσεις της εκ¬ 
μετάλλευσης του δικαιούχου, τις μη ενταγμένες στο πρό¬ 
γραμμα, μεγαλύτερες από 10% επιβάλλονται οι κυρώσεις 
του άρθρου 28 παραγρ. 111-7 της υπ’αριθμ. 570/125759/ 

6.2.2004 ΚΥΑ, όπως τροποποιήθηκε με το άρθρο 19παρα- 
γρ. 3της υπ’αριθμ. 133213/10.11.2004 ΚΥΑ». 

Άρθρο 19 

Κυρώσεις για άλλες δεσμεύσεις του προγράμματος 

Στο άρθρο 20: 

1. Η παραγρ. 1 αντικαθίσταται ως εξής: 

«Στην περίπτωση που η έκταση του σταθερού ακαλ¬ 
λιέργητο περιθώριο είναι μικρότερη από την απαιτούμε- 
νη, (με περιθώριο ανοχής προς τα κάτω 10% επί της έκτα¬ 
σης του ακαλλιέργητου περιθωρίου) τότε επιβάλλεται 
μείωση της συνολικής δικαιούμενης ενίσχυσης κατά 20%. 
Περίπτωση επανάληψης, οδηγεί σε μείωση της καταβαλ¬ 
λόμενης ενίσχυσης κατά 50%, ενώ επανάληψη για τρίτη 
φορά, συνεπάγεται αποβολή από το πρόγραμμα και επι¬ 
στροφή των καταβληθεισών μέχρι τότε ενισχύσεων με 
τους αναλογούντες τόκους. 

Στη περίπτωση που δεν εφαρμοστεί καθόλου το ακαλ¬ 
λιέργητο περιθώριο, τότε τα παραπάνω ποσοστά ανέρ¬ 
χονται σε 40% και 70% αντίστοιχα, ενώ επανάληψη για 
τρίτη φορά, συνεπάγεται αποβολή και επιστροφή ως 
αχρεωστήτως των μέχριτότε καταβληθεισών ενισχύσεων 
με τους αναλογούντες τόκους.» 

2. Η παραγρ. 2.ί αντικαθίσταται ως εξής: 

«2 ί) Έλεγχος της τήρησης του ετήσιου απαιτούμενου 
ποσοστού αγρανάπαυσης 

Στην περίπτωση που η ετήσια εφαρμοζόμενη αγρανά¬ 
παυση λαμβάνοντας υπόψη και το περιθώριο ανοχής 
προς τα κάτω 10% επί της συνολικής έκτασης της σύμβα¬ 
σης είναι μικρότερη από την απαιτούμενη, ανάλογα με 
την επιλέξιμη καλλιέργεια, τότε επιβάλλεται μείωση της 
συνολικής δικαιούμενης ενίσχυσης κατά 40%. Σε περί¬ 
πτωση επανάληψης αποβάλλεται από το πρόγραμμα και 
επιστρέφει ως αχρεωστήτως τις μέχρι τότε καταβληθεί- 
σες ενισχύσεις με τους αναλογούντες τόκους.» 

3. Η παραγρ. 2.Π αντικαθίσταται ως εξής: 

«μ) Στα έτη που γίνεται ο έλεγχος της αγρανάπαυσης 
προηγούμενων χρόνων 

Γ ια τα έτη στα οποία γίνεται ο έλεγχος της αγρανάπαυ¬ 
σης και του προηγούμενου/ων έτους/ετών, αν διαπιστω¬ 
θεί ότι κατά μέσο όρο η εφαρμοσθείσα αγρανάπαυση εί¬ 
ναι μικρότερη από την απαιτηθείσα αγρανάπαυση (λαμ¬ 
βάνοντας υπόψη και περιθώριο ανοχής προς τα κάτω 10% 
επί της έκτασης της απαιτηθείσας αγρανάπαυσης), τότε 
επιβάλλεται ποινή που αντιστοιχεί σε μείωση 30% της συ¬ 
νολικής ενίσχυσης για το έτος που διαπιστώθηκε η παρά¬ 
βαση. Η παραπάνω κύρωση επιβάλλεται ανεξαρτήτως αν 
την προηγούμενη/ες χρονιά/ες έχει επιβληθεί η κύρωση 
της παραγρ. 2-ί. του άρθρου 20 της υπ’αριθμ. 126228/ 

26.2.2004 ΥΑ. 

Επανάληψη συνεπάγεται την οριστική αποβολή από το 
πρόγραμμα και την επιστροφή ως αχρεωστήτως των μέ- 

χρι τότε καταβληθεισών ενισχύσεων με τους αναλογού- 
ντες τόκους». 

4. Στις παραγράφους 4 και 7 για τις παραβάσεις που 
εφαρμόζεται αποβολή από το πρόγραμμα αυτό συνεπά¬ 
γεται επιστροφή των ενισχύσεων που έχουν καταβληθεί 
όλα τα προηγούμενα έτη προσαυξημένων με τους νόμι¬ 
μους τόκους. 

5. Η παράγραφος 5 αντικαθίσταται ως ακολούθως: 

«5. Συμμετοχή στην αμειψισπορά μη επιλέξιμης ξηρικής 
καλλιέργειας 

Καταβάλλεται μηδενική ενίσχυση για την έκταση στην 
οποία πιστοποιήθηκε η παράβαση. Επανάληψη συνεπά¬ 
γεται καταβολή μηδενικής ενίσχυσης για έκταση ίση με 
την τριπλάσια έκταση στην οποία πιστοποιήθηκε η παρά¬ 
βαση. Επανάληψη για τρίτη φορά συνεπάγεται μηδενική 
ενίσχυση για όλη την έκταση της σύμβασης, ενώ επανά¬ 
ληψη για τέταρτη φορά συνεπάγεται οριστική αποβολή 
από το πρόγραμμα και την επιστροφή ως αχρεωστήτως 
των μέχρι τότε καταβληθεισών ενισχύσεων προσαυξημέ¬ 
νων με τους νόμιμους τόκους.» 

6. Η παράγραφος 6 αντικαθίσταται ως ακολούθως: 

«6. Συμμετοχή στην αμειψισπορά μη επιλέξιμης αρδευ- 
όμενης καλλιέργειας 

Δεν καταβάλλεται ενίσχυση για το τριπλάσιο της έκτα¬ 
σης στην οποία πιστοποιήθηκε η παράβαση. Επανάληψη 
συνεπάγεται μηδενική ενίσχυση για όλη την έκταση της 
σύμβασης, ενώ επανάληψη για τρίτη φορά συνεπάγεται 
οριστική αποβολή από το πρόγραμμα και την επιστροφή 
ως αχρεωστήτως των μέχρι τότε καταβληθεισών ενισχύ¬ 
σεων προσαυξημένων με τους νόμιμους τόκους.» 

7. Η παράγραφος 8 αντικαθίσταται ως ακολούθως: 

«8. Μη εφαρμογή διαδοχικής καλλιέργειας φθινοπωρι¬ 
νών ψυχανθών 

Σε περίπτωση δικαιούχου που θα ενταχθεί στη Μεθοδο¬ 
λογία Δ και δεν θα εφαρμόσει για ένα έτος μερικώς ή ολι- 
κώς τη διαδοχική καλλιέργεια φθινοπωρινών ψυχανθών, 
τότε η συνολικά καταβαλλόμενη ενίσχυση μειώνεται κατά 
50%. Επανάληψη συνεπάγεται οριστική αποβολή από το 
πρόγραμμα και επιστροφή των ενισχύσεων που έχουν κα¬ 
ταβληθεί όλα τα προηγούμενα έτη προσαυξημένων με 
τους νόμιμους τόκους» 

8. Η παράγραφος 13 αντικαθίσταται ως εξής: 

«13. Έλλειψη νόμιμων παραστατικών δαπανών, συγκε¬ 
ντρωτικά τιμολόγια λιπασμάτων για καλλιέργειες εντός 
και εκτός προγράμματος. 

Εφόσον ο δικαιούχος είτε δεν προσκομίσει στην ελε¬ 
γκτική αρχή τιμολόγια, ή /και λοιπά παραστατικά αγοράς 
(Δελτία αποστολής, τιμολόγια) καλλιεργητικών εισροών 
(λιπάσματα), απαραίτητα για την εφαρμογή του προ¬ 
γράμματος είτε τα παραστατικά: 

□ Έχουν εκδοθεί μετά την πραγματοποίηση των καλ¬ 
λιεργητικών εργασιών 

□ Δεν είναι θεωρημένα από τη Δ.Ο.Υ. 

□ Αφορούν συγκεντρωτικά τιμολόγια λιπασμάτων για 
τις εντός και εκτός προγράμματος καλλιέργειες 

τότε: 

δεν δικαιούται καμία ενίσχυση για το έτος της παράβα¬ 
σης.» 

Άρθρο 21 
Τελικές Διατάξεις 

1. Το Παράρτημα αποτελεί αναπόσπαστο μέρος της πα¬ 
ρούσας. 

2. Ισχύει από τη δημοσίευσή της στην Εφημερίδα της 
Κυβερνήσεως. 


3. Η παρούσα απόφαση να δημοσιευθεί στην Εφημερί¬ 
δα της Κυβερνήσεως. 

Αθήνα, 30 Νοεμβρίου 2004 

Ο ΥΦΥΠΟΥΡΓΟΣ 

Α. ΚΟΝΤΟΣ 


ΠΑΡΑΡΤΗΜΑ 

ΜΕΙΩΣΗ ΝΙΤΡΟΡΥΠΑΝΣΗΣ ΓΕΩΡΓΙΚΗΣ ΠΡΟΕΛΕΥΣΗΣ 
ΣΥΓΚΕΝΤΡΩΤΙΚΗ ΚΑΤΑΣΤΑΣΗ ΠΡΟΕΝΤΑΞΙΑΚΩΝ ΕΛΕΓΧΩΝ 
ΚΑΝ. (ΕΟΚ) 1257/1999 

ΝΟΜΑΡΧΙΑΚΗ ΑΥΤΟΔΙΟΙΚΗΣΗ: 

Δ/ΝΣΗ ΑΓΡΟΤΙΚΗΣ ΑΝΑΠΤΥΞΗΣ: 

Αριθμός φακέλων υποψηφιότητας:. 

Στρέμματα που αντιπροσωπεύουν:. 

Έτος:. 

Ημερομηνία Πρόσκλησης Εκδήλωσης Ενδιαφέροντος 
ΕΛΕΓΧΟΙ ΝΑΙ ΟΧΙ 

1. Πραγματοποιήθηκε διοικητικός προενταξιακός έλεγ¬ 

χος και συμπληρώθηκε το φύλλο διοικητικού προεντα- 
ξιακού (υπόδειγμα 2) στο σύνολο των φακέλων υποψη¬ 
φιότητας. □ □ 

2. Επιτόπιοι έλεγχοι 

2α. Αριθμός επιτόπιων προενταξιακών 

ελέγχων για το παρόν έτος; _ 

Ποσοστό; _ 


3. Αριθμός απορριπτομένων 
α. από διοικητικό 
β. από επιτόπιο 

ΠΑΡΑΤΗΡΗΣΕΙΣ. 


Βεβαιώνεται ότι οι έλεγχοι διεξήχθησαν κανονικά και 
σύμφωνα με τις ισχύουσες κοινοτικές και εθνικές διατά¬ 
ξεις εφαρμογής του προγράμματος. 

Τα παραστατικά που επιβεβαιώνουν τα παραπάνω φυ¬ 
λάσσονται στα αρχεία της Δ/νσής μας και είναι στη διάθε¬ 
ση οπιουδήποτε ελέγχου. 

Ημερομηνία 0 ΕΛΕΓΚΤΗΣ ΓΕΩΠΟΝΟΣ 0 Δ/ΝΤΗΣ ΑΓΡ. ΑΝΑΠΤΥΞΗΣ 

-♦- 

(3) 

Χορήγηση άδειας άσκησης επαγγέλματος Κοινωνικού 
Λειτουργού στον ΠΟΓΚΑ ΔΗΜΗΤΡΙΟ του Αθανασίου, 
κατοίκου Ληλαντίων Εύβοιας Κριεζώτου αριθ. 2. 

Ο ΝΟΜΑΡΧΗΣ ΕΥΒΟΙΑΣ 

Με την υπ’αριθ. οικ. 10969/16.11.2004 απόφαση του 
Νομάρχη Εύβοιας, χορηγείται στον ΠΟΓΚΑ ΔΗΜΗΤΡΙΟ 
του Αθανασίου άδεια άσκησης επαγγέλματος Κοινωνικού 
Λειτουργού. 

Με εντολή Νομάρχη 
Η Διευθύντρια 
Τ. ΛΕΟΝΤΑΡΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















